Godina bez leta
<s>Godina bez leta poznata je i kao Godina siromaštva, a to je bilo 1816, kada je velika hladnoća tokom leta uništila useve u Severnoj Americi, američkom severoistoku i istočnoj Kanadi.</s><s>Istoričar Džon D. Post to naziva poslednjom velikom prehrambenom krizom zapadnog sveta.".</s><s>Glad izazvana tom pojavom dovela je do smrti 200.000 ljudi u Evropi.</s>

<s>Opis 
Neuobičajena klimatska aberacija 1816. imala je najveći efekt na američkom severoistoku, kanadskom primorju, Njufaundlendu i severnoj Evropi.</s><s>Tipično kasno proleće i leto na severoistoku SAD imaju relativno stabilnu temparaturu od oko 20° do 25 °C, a vrlo retko ispod 5 °C. Letnji sneg je izuzetno redak, iako se može desiti u maju.</s>

<s>U maju 1816., mraz je uništio većinu useva, koji su bili posijani, a u junu su bile dve jake snežne mećave, u kojima se smrzlo dosta ljudi u istočnoj Kanadi i Novoj Engleskoj.</s><s>U Kvebeku je bila oko stopa snega početkom juna.</s><s>U julu i avgustu rečni i jezerski led je bio primećivan čak i u Pensilvaniji.</s><s>Brze dramatične promene temperature bile su tada uobičajene, tako da se dešavalo da temparatura padne od 35 °C naglo na temparaturu blizu smrzavanja i to sve za nekoliko sati.</s><s>Iako su poljoprivrednici južno od Nove Engleske uspeli da požanju nešto useva, cene kukuruza i drugih žitarica su dramatično narasle.</s><s>Cena ovsa je od 12 centi po bušelu narasla na 92 centa po bušelu.</s>

<s>Uzroci 
Danas se misli da su se odstupanja temperature desila zbog erupcije vulkana Tambora na ostrvu Sumbava u Holandskoj Istočnoj Indiji (današnja Indonezija ), koja je bila 5. aprila - 15. aprila 1815.</s><s>Tada je ogromna količina vulkanskog pepela završila u gornjoj atmosferi.</s>

<s>Drugi vulkani koji su bili aktivni u tom periodu su:
 Sufrijer na Sent Vinsentu u Karibima 1812.</s><s>Majon na Filipinima 1814.</s>

<s>Te dve erupcije su već izbacile veliku količinu pepela u atmosferu.</s><s>Uobičajeno je da nakon masivne vulkanske erupcije padne globalna temparatura, jer se manje sunčanog zračenja probije kroz atmosferu do zemlje.</s>

<s>Efekti 
Kao posledica serije vulkanskih erupcija, usevi u gorespomenutim oblastima su slabo rađali nekoliko godina pre 1815.</s><s>Konačni udar je bila erupcija Tambore iz 1815.</s><s>U Americi mnogi istoričari "Godinu bez leta" smatraju glavnim uzročnikom pokreta američkih kolonista prema zapadu i ubrzano naseljavanje američkog srednjeg zapada.</s><s>Mnogo stanovništva je krenulo da traži bogatiju zemlju i bolje uslove za useve, pa su se pokrenuli prema Gornjem Središnjem Zapadu SAD (tada su to bile Severozapadne teritorije SAD).</s>

<s>Evropa se još oporavljala od posledica Napoleonovih ratova i postojala je velika nestašica hrane.</s><s>U Velikoj Britaniji i Francuskoj su izbile pobune zbog nestašica hrane a skladišta hrane su u tim pobunama opljačkana.</s><s>Nasilje je bilo najjače u Švajcarskoj, koja je imala malo obradive zemlje.</s><s>Švajcarska vlada je proglasila vanredno stanje zbog opšte gladi.</s><s>Velike oluje, abnormalne količine kiša i poplave velikih reka (npr. Rajne) u Evropi, su još više doprinele gladi.</s><s>Osim toga u avgustu 1816. udario je i mraz.</s><s>Jedan dokumentarac Bi-Bi-Sija koristio je brojke sakupljene u Švajcarskoj i procenjeno je da je te godine bilo duplo više umrlih, nego što je bilo uobičajeno.</s><s>Procenjuje se da je ukupno bilo oko 200.000 mrtvih u Evropi zbog te neobične klimatske promene.</s>

<s>Erupcija Tambore izazvala je pojavu smeđeg snega u Mađarskoj.</s><s>U Italiji se nešto slično dešavalo, tako da je tokom godine padao crveni sneg.</s><s>Veruje se da je vulkanski pepeo u atmosferi bio uzrok te neobične boje snega.</s>

<s>U Kini su neuobičajeno niske temperature za leto upropastile rod pirinča u provinciji Junan što je dovelo do velike gladi.</s><s>Padanje snega je zabeleženo leti na više mesta u dve provincije na jugu Kine.
.</s><s>Sneg je zabeležen i na Tajvanu, koji je imao tropsku klimu.</s>

<s>Kulturni efekti 
Velika količina pepela u atmosferi doprinela je neobičnim spektakularnim zalascima sunca.</s><s>To se vidi i na slikama M. V. Ternera.</s>

<s>Nedostatak zobi inspirisao je nemačkog izumitelja Karla Drajsa da istraži druge načine prevoza bez konja.</s><s>To je dovelo do izuma dresine ili velosipeda, vozila koje je prethodilo današnjem biciklu.</s>

<s>Zajedno sa mnogim drugima porodica Džozefa Smita preselila se u zapadni deo države Njujork nakon nekoliko godina veoma slabe žetve.</s><s>Smit je osnovao 1830. mormonsku crkvu.</s>

<s>Meri Šeli, Džon Vilijam Polidori i njihovi prijatelji odlučili su da tokom praznika u Švajcarskoj 1816. zbog velikog nevremena ostanu kod kuće.</s><s>Da bi prekratili vreme, započeli su takmičenje u pisanju horor priča.</s><s>Tada je Meri Šeli napisala Frankenštajna ili modernog Prometeja a Polidori Vampira.</s>

<s>Vidi još 
 Klimatska promena 535-536</s>

<s>Reference</s>

<s>Dodatna literatura 
 BBC Timewatch documentary: Year Without Summer, Cicada Films (BBC2, 27 May 2005)
 Henry & Elizabeth Stommel: Volcano Weather: The Story of 1816, the Year without a Summer, Seven Seas Press.</s><s>Newport RI 
 Hans-Erhard Lessing: Automobilitaet: Karl Drais und die unglaublichen Anfaenge, Leipzig 2003</s>

<s>Spoljašnje veze 
 
 "Brimstone and Bicycles" by Mick Hamer of New Scientist, 29 Jan 2005
 Eighteen Hundred and Froze To Death</s>

<s>1810-e
Historija klime
Historija SAD (1789–1849)</s>

